nationen! sendte LIVE kl. 11.30-11.40. Claus og Nicklas ringede ind - de er enige med Mette

Danske Bank vil have at Mette redegør for det seneste års transaktioner på Mobile Pay. Det synes hun er strengt.

- Hej.



- De (Danske Bank red.) starter med at sende mig et trusselsbrev.

- De vil have en redegørelse for alle de posteringer, der har været det seneste år på min mobile pay.

Jeg kan ikke hvidvaske

Brev til Mette, dateret 15. maj.

- Det er IKKE store beløb det drejer sig om, de største beløb er max 1000 kr. Altså ikke noget jeg kan hvidevaske!



- Jeg føler mig virkelig presset op i en krog af banken, og jeg står MEGET uforstående overfor hvorfor Danske Bank skal blande sig i, hvordan jeg bruger MINE penge!!

Bliver jeg smidt ud bliver jeg jo nok blacklistet

Sådan indleder Mette I et brev til nationen! om den behandling hun lige nu bliver udsat for fra Danske Bank. Mette har sendt screenshot af både 'trusselsbrev' og efterfølgende kommunikation med banken - og i det svar, som Dansk Bank har sendt til nationen!, tyder det på at banken ikke er helt stolte af den måde, ordene er faldet på. Mettes brev fortsætter nemlig således:

- Alle ved jo også, at hvis medarbejderen fra Danske Bank vælger at smide mig ud af banken (lukke min konto), så bliver det umuligt for mig at åbne en ny konto et andet sted, da jeg jo så nok bliver blacklistet.

- Det eneste jeg har i Danske Bank, er en nem konto, jeg har altså hverken budget konto eller noget andet! Så at de nu vil lukke min konto, gør mig virkelig rasende!

- Faktum er, at Danske Bank åbenbart har set sig sur på mig, og vil bestemme hvad jeg som kunde bruger mine egne penge på.

- Det mener jeg bestemt ikke de hverken har ret til eller for den sags skyld skal blande sig i.

Jeg er bare en lille førtidspensionist

- Og da slet ikke når jeg bare er en lille førtidspensionist. Så det siger jo sig selv at at det ikke er store beløb der figurere på min konto, skriver Mette, der svarede således på det første brev:

Det udløste dette svar:

Og det fik Mette til at sende dette her retur:

Forretningsdirektør: Vi kan lære af skæv dialog

- Vi må ikke kommentere konkrete kundesager.

- Helt generelt tager vi kontakt til vores kunder, hvis vi kan se usædvanlig aktivitet på deres konto, og vi har brug for at forstå baggrunden for den aktivitet nærmere.

- Den dialog forløber i langt de fleste tilfælde helt uproblematisk.

- Men det er klart, at vi vil bruge de få eksempler, hvor dialogen kører skævt, til at lære af og forbedre vores kommunikation fremadrettet, siger forretningsdirektør Lars Mertins fra Danske Bank til nationen!, men hvad siger du?

Er det OK at banken beder kunder om at redegøre for et års posteringer? Og hvad ville du sige, hvis din bank bad om en redegørelse?